text: Ongar vørur eru í kurvuni
text: #000000
text: Eg og maðurin sita á einum bonki uttanfyri eina vínbar á nørrebro, vit eru á weekend-date í Keypmannahavn. Idyll!
text: #000001
text: Meðan vit sita, eygleiði eg sjálvandi øll fólkini sum koma framvið, flest á súkklu, men eisini onkur til gongu. Øll sera ymisk! Ein ung genta í svørtum frá topp til tá, kløn sum pinnabrenni og flot smynka. Ein eldri kona, snøkt ílatin í niðurdeil og praktiskum sandalum (teimum við klebr, og sum sita væl á øllum fótinum), ein summarslig lætt ílatin kvinna á súkklu, við reyðari varrastift og frískum krúllum, ein lítil gamal maður við stav í víðum hálvskitnum kovboybuksum (allarhelst frá 80’inum) og harraskóm og so víðari og so víðari...
text: #000002
text: Nógv at hyggja at, og stuttligt at eygleiða hvussu vit øll eru ymisk. Bæði tá tað kemur til gongulag, útstráling, klædnastíl, kropsholdning, longd, formar og útsjónd.
text: #000003
text: Her slóg tað meg! (ikki tí, eg visti tað eisini áðrenn) Men í júst tí løtuni, meðan vit sita og sippa beikst vín (sum eg slett ikki dámi, men bara fekk mær eftir sum man nú sat á vínbar og spældi Københavnerslig....) aftaná at hava sitið og eygleitt øll hesi fólkini, og eg segði hart við mannin: “sjit vit eru býtt! eingin er líka, og allíkavæl vilja vit øll vera líka!”.
text: #000004
text: Havi ofta jabba um hetta fyrr, men eg haldi tað er so løgið at vit blíva við, og meira ein hugsar um tað meira láturligt gerst tað. Vit koma ongantíð at líkjast tí vit ynskja! Jújú eg vil hava strammar bubbur, men fái eg tað (sum nokk aldrin fer at henda) so havi eg allíkavæl eitt sindur ov nógvan hárvøkstur á yvirvørruni, vigar tú 63 eins og eg, so fert tú allíkavæl ikki at líkjast mær... tú veist hvat eg meini ha?
text: #000005
text: At ganga dag út og dag inn og ynskja at ein var klænri, var hægri, var í betur form, hevði lekkrar krúllur, líktist einum ella øðrum, hevði minnið bróst, búk, reyv osfr er spill av tíð! Tí tað vit ynskja okkum er ógjørligt, og gerast vit ikki eingong nøgd tá vit uppnáa tað.
text: #000006
text: At ynskja sær at lætnað, er í sær sjálvum als ikki ógjørligt, og krevur tað tol og vanabroytingar. At fáa lekkrar krúllur krevur fyri summi kanska at brúka okkurt krúlluprodukt og onnur permanent, og er hetta als ikki ógjørligt! Ikki alt er ógjørligt, men til samans er alt ógjørligt.
text: #000007
text: Vit seta sum oftast okkara ynskir eftir teimum vit fylgjast við og hvat tað er vit síggja á álnótini, myndir á Facebook, Instagram, Snapchat osfr. Løtumyndir av eini strammari reyv, lekkrum yvirkroppi, flottum negl, perfekta mammukroppinum, fyldigum eygnavippum osfr. Tað er sum við klippidukkum, tóku vit øll hesi tingini vit ynskja okkum, og klipti tey út og settu saman hevði myndin nokk ikki verið so perfekt sum vit halda hana vera.
text: #000008
text: So hví ikki byrja vit at sláa kalt vatn í blóðið, at innsíggja at tað vit samanbera okkum við er púrasta óveruligt! At nevtralisera tankarnar, tí sjálvandi er tað okay at ynskja sær strammari kropp, ella lekkrar negl. Men man kann ikki fáa alt, og so vænta at lívið er fullkomið aftaná! Vit eru so ræðuliga nógv meira verd enn bara útsjónd!
text: #000009
text: Tað er kanska ringt at hugsa rundan um útsjónd í dagsins samfelag, har alt koyrir uppá hvussu vit síggja út, hvussu okkara heim sær út, hvussu tað vit eta sær út, hvussu klæðini hjá børnunum síggja út, hvussu flottur bilurin sær út osfr... Men byrja vit við at steðga á, og innsíggja at vit eru okkara egin. At eingin er eins, og verður nakrantíð eins, at seta prís á tey tingini tú hevur, tú dugur og tær dámar á tær sjálvum, so ert tú væl á veg at minka um tey krøv tú setir tær sjálvum!
text: #000010
text: Hevði tað ikki verið well at minka um stressið, at hugsa minnið um hvat onnur halda, hvat er inn og hvat er not? At slappa meira av og bara vera tú og ikki ein grindalokkurt sum allatíð jagstrar eitt ella annað, tað perfekta!
text: #000011
text: Meiningin við hesum var bara at siga tær, at tú ert nokk! Tú ert okay akkurat sum tú ert.
text: #000012
text: Vit kenna tað nokk øll, føðingardagur er og tú hevur fingið tær minni á tallerkin enn onkur annar “honsjálv, orduliga ansalig!”, tú...
text: #000013
text: Read More “Ert tú uppá A?”Continue
text: #000014
text: Eldri: Góð heilsa alt lívið!
text: #000015
text: Altjóða heilsustovnurin WHO allýsir eina góða heilsu sum kropslig-, sálarlig- og samfelagsvælvera, tað at hava eina góða heilsu merkir ikki bert frávera...
text: #000016
text: So er fyrsta viðmæli um mítt nýggja konsept VENJARA Í LUMMANUM her. Hetta sigur sjómaðurin um Venjara í lummanum: “Venjara í Lumman...
text: #000019
text: At koma í gongd við venjing
text: #000021
text: Tað er eingin ivi í, at venjing, ella tað at røra seg, er gott! Men, ja tað er eitt men. Ofta fara...
text: #000022
text: Read More Soleiðis lætnar tú ikki!Continue
text: #000024
text: Kennir tú teg aftur í hesi útsøgn? Tá vit í styttri ella longri tíðarskeið hava forboði okkum sjálvum eitthvørt, og vit síðani...
text: #000026
text: Read More “Gott er, nú er alt fari... Eg byrji aftur mánadagin”Continue
text: #000027
text: Leave a Reply Cancel reply
text: #000028
text: Or link to existing content
text: #000031